«Ծանոթացե՛ք» — ասաց նշան Մարանկոզյանը պ. Մարուքեին մի լավ համբուրելուց հետո. — «Պուլկարահայ ուսանող, այժմ կամավոր — Հրանտ Կյուլպենկյան, նույնը՝ Օնիկ Ուզունպաճաղյան. — ասիկա մեր «Պուլկարացին է» — ցույց տվեց, խորհրդավոր ժպիտը դեմքին, երրորդ փափախավորին Նշան Մարանկոզյանը և ապա — «աս ալ մեր ընկ. Թափառականը» — վերջացրեց այնպիսի մի շեշտով Մարանկոզ Նշանը, որ նույնիսկ Կարո Դարայանը, որ չէր ճանաչում ոչ միայն դրանց, այլև իրան` Մարանկոզ Նշանին — աչքերը հառեց ընկ. Թափառականի դեմքին: